ddrg/super_eurlex huggingface dataset:
Rådets afgørelse

af 4. december 2000

om beskikkelse af en østrigsk suppleant til Regionsudvalget

(2000/772/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Christoph LEITL er trådt tilbage som suppleant, hvilket Rådet blev underrettet om den 5. september 2000,

under henvisning til indstillingen fra den østrigske regering -

TRUFFET FØLGENDE AFGØRELSE:

Eneste artikel

Josef FILL beskikkes som suppleant til Regionsudvalget som efterfølger for Christoph LEITL for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 4. december 2000.

På Rådets vegne

H. Védrine

Formand

(1) EFT L 28 af 4.2.1998, s. 19.
Kommissionens beslutning

af 17. november 2000

om et spørgeskema til medlemsstaternes indberetning om gennemførelsen af direktiv 1999/31/EF om deponering af affald

(meddelt under nummer K(2000) 3318)

(2000/738/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 1999/31/EF af 26. april 1999 om deponering af affald(1), særlig artikel 15, og

ud fra følgende betragtninger:

(1) I henhold til artikel 15 i direktiv 1999/31/EF skal medlemsstaterne sende Kommissionen en beretning om direktivets gennemførelse.

(2) Beretningen udarbejdes på grundlag af et spørgeskema eller et forlæg, der er udarbejdet af Kommissionen efter proceduren i artikel 6 i Rådets direktiv 91/692/EØF(2).

(3) Den første beretning skal dække perioden 16. juli 2001 til 2003 inklusive.

(4) De i denne beslutning fastsatte foranstaltninger er i overensstemmelse med udtalelse fra det udvalg, der er omhandlet i artikel 6 i direktiv 91/692/EØF -

VEDTAGET FØLGENDE BESLUTNING:

Artikel 1

Spørgeskemaet i bilaget vedtages hermed.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. november 2000.

På Kommissionens vegne

Margot Wallström

Medlem af Kommissionen

(1) EFT L 182 af 16.7.1999, s. 1.

(2) EFT L 377 af 23.12.1991, s. 48.

BILAG

>PIC FILE= "L_2000298DA.002502.EPS">

>PIC FILE= "L_2000298DA.002601.EPS">
Afgørelse nr. 178

af 9. december 1999

om fortolkning af artikel 111, stk. 1 og 2 i forordning (EØF) nr. 574/72

(2000/749/EF)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -

under henvisning til artikel 81, litra a), i Rådets forordning (EØF) nr. 1408/71(1) i henhold til hvilken den har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EØF) nr. 1408/71 og (EØF) nr. 574/72, og

ud fra følgende betragtninger:

(1) Fortolkningen af artikel 111, stk. 1 og 2, i forordning (EØF) nr. 574/72 giver med jævne mellemrum anledning til problemer.

(2) Det er påkrævet, at alle medlemsstaterne fortolker de nævnte bestemmelser på samme måde.

(3) Idet beslutning i sagen er truffet på de i artikel 80, stk. 3, i forordning (EØF) nr. 1408/71 fastsatte betingelser -

TRUFFET FØLGENDE AFGØRELSE:

1. Ved udtrykket "modtageren af en ydelse" i artikel 111, stk. 1 og 2, i forordning (EØF) nr. 574/72 forstås følgende:

- en person, som i henhold til den nationale lovgivning i en medlemsstat har ret til ydelser, uanset om ydelserne eventuelt beregnes eller tilkendes på grundlag af forsikringsperioder og/eller bopælsperioder tilbagelagt af en anden person, dvs. en person, som udbetalingen er møntet på, uden at vedkommende nødvendigvis modtager den.

Udtrykket "modtageren af en ydelse" omfatter ikke en forælder, stedfortræder, fuldmægtig eller værge, som får udbetalt ydelsen på modtagerens vegne.

2. Beløb, som modregnes i henhold til artikel 111, stk. 2, i forordning (EØF) nr. 574/72, kan tilbageholdes i efterbetalinger eller i løbende ydelser, der udbetales til en ydelsesmodtager, uanset efter hvilken social sikringsgren ydelsen udbetales. Det er dog en betingelse, at tilbageholdelsen opfylder kravene i lovgivningen både i den medlemsstat, som ønsker at få tilbagebetalt det for meget udbetalte beløb, og i den medlemsstat, som anmodes om at foretage tilbageholdelsen.

3. Denne afgørelse offentliggøres i De Europæiske Fællesskabers Tidende. Den finder anvendelse fra den første dag i den måned, der følger efter offentliggørelsen.

Formand for Den Administrative Kommission

Jorma Perälä

(1) Ændret og ajourført ved Rådets forordning (EF) nr. 118/97 (EFT L 28 af 30.1.1997, s. 1).
Rådets afgørelse

af 20. november 2000

om ændring af afgørelse 1999/70/EF om de nationale centralbankers eksterne revisorer

(2000/737/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 122, stk. 2,

under henvisning til statutten for Det Europæiske System af Centralbanker og Den Europæiske Centralbank, særlig artikel 27, stk. 1,

under henvisning til henstilling af 5. oktober 2000 fra Den Europæiske Centralbank (i det følgende benævnt "ECB"), og

ud fra følgende betragtninger:

(1) De nationale centralbankers regnskaber revideres af uafhængige eksterne revisorer, som indstilles af ECB's Styrelsesråd og godkendes af Rådet for Den Europæiske Union.

(2) I henhold til beslutning 2000/427/EF(1) ophæves Grækenlands dispensation, der er omhandlet i betragtning 4 i beslutning 98/317/EF(2) med virkning fra 1. januar 2001, da Grækenland opfylder de nødvendige betingelser for indførelsen af den fælles valuta den 1. januar 2001.

(3) Efter ophævelsen af Grækenlands dispensation henstillede Styrelsesrådet for ECB til Rådet, at det godkender Ernst & Young (Hellas), Statsautoriseret Revisionsaktieselskab, og Charalambos Stathakis, registreret og statsautoriseret revisor, som eksterne revisorer for Grækenlands Centralbank for årsregnskaberne fra regnskabsåret 2001.

(4) Styrelsesrådets henstilling bør følges, og afgørelse 1999/70/EF(3) bør ændres i overensstemmelse hermed -

TRUFFET FØLGENDE AFGØRELSE:

Artikel 1

Følgende stykke tilføjes i artikel 1 i afgørelse 1999/70/EF:

"12. Ernst & Young (Hellas), Statsautoriseret Revisionsaktieselskab, og Charalambos Stathakis, registreret og statsautoriseret revisor, godkendes som eksterne revisorer for Grækenlands Centralbank for årsregnskaberne fra regnskabsåret 2001."

Artikel 2

Denne afgørelse meddeles ECB.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 20. november 2000.

På Rådets vegne

H. Védrine

Formand

(1) EFT L 167 af 7.7.2000, s. 19.

(2) EFT L 139 af 11.5.1998, s. 30.

(3) EFT L 22 af 29.1.1999, s. 69. Afgørelsen er ændret ved afgørelse 2000/223/EF (EFT L 71 af 18.3.2000, s. 24).
Rådets afgørelse

af 16. november 2000

om indgåelse af aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation

(2000/742/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 170 i forbindelse med artikel 300, stk. 2, første led, første sætning, og artikel 300, stk. 3, første led,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Det Europæiske Fællesskab og Den Russiske Føderation udfører særlige forskningsprogrammer på områder, som er af fælles interesse.

(2) Den Russiske Føderation på den ene side og Det Europæisk Fællesskab og dets medlemsstater på den anden side har underskrevet en partnerskabs- og samarbejdsaftale(3). Aftalens artikel 62 giver mulighed for at indgå særlige aftaler inden for videnskab og teknologi.

(3) Ved sin afgørelse af 10. november 1997 gav Rådet Kommissionen bemyndigelse til at føre forhandlinger om en aftale om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation af samme varighed som det femte rammeprogram, som blev oprettet ved Europa-Parlamentets og Rådets afgørelse nr. 182/1999/EF(4).

(4) Aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation bør godkendes -

TRUFFET FØLGENDE AFGØRELSE:

Artikel 1

Herved godkendes aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation på Fællesskabets vegne.

Aftalens tekst er knyttet til denne afgørelse.

Artikel 2

Rådets formand foretager på Fællesskabets vegne den meddelelse, der er omhandlet i aftalens artikel 12(5).

Udfærdiget i Bruxelles, den 16. november 2000.

På Rådets vegne

R. Schwartzenberg

Formand

(1) EFT C 370 E af 26.10.1999, s. 22.

(2) Endnu ikke offentliggjort i EFT.

(3) EFT L 327 af 28.11.1997, s. 3.

(4) EFT L 26 af 1.2.1999, s. 1.

(5) Datoen for aftalens ikrafttræden offentliggøres i EFT på foranledning af Rådets Generalsekretariat.
Kommissionens beslutning

af 28. november 2000

om ændring af beslutning 2000/598/EF om beskyttelsesforanstaltninger mod bluetongue på Sardinien og om ændring af beslutning 2000/685/EF om beskyttelsesforanstaltninger mod bluetongue på Sicilien og i Calabrien

(meddelt under nummer K(2000) 3561)

(EØS-relevant tekst)

(2000/743/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4, og

ud fra følgende betragtninger:

(1) De italienske myndigheder har bekræftet nogle tilfælde af bluetongue på Sardinien og Sicilien og i Calabrien.

(2) Efter disse udbrud vedtog Kommissionen beslutning 2000/598/EF om beskyttelsesforanstaltninger mod bluetongue på Sardinien(3), og ved beslutning 2000/685/EF(4) blev foranstaltningerne udvidet til at omfatte Sicilien og Calabrien.

(3) De to beslutninger anvendes kun til den 30. november 2000, men som situationen har udviklet sig, bør anvendelsesperioden forlænges.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 3 i beslutning 2000/598/EF og 2000/685/EF udgår sætningen "Beslutningen anvendes indtil den 30. november 2000".

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 28. november 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 253 af 7.10.2000, s. 47.

(4) EFT L 283 af 9.11.2000, s. 44.
Kommissionens beslutning

af 17. november 2000

om ændring af beslutning 1999/283/EF om dyresundhedsmæssige betingelser og udstedelse af veterinærcertifikat ved indførsel af fersk kød fra visse afrikanske lande for at tage hensyn til dyresundhedssituationen i Sydafrika

(meddelt under nummer K(2000) 3335)

(EØS-relevant tekst)

(2000/739/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved direktiv 97/79/EF(2), særlig artikel 14 og 22, og

ud fra følgende betragtninger:

(1) Ved Kommissionens beslutning 1999/283/EF(3) fastsættes de dyresundhedsbetingelser og bestemmelser om udstedelse af sundhedscertifikat ved indførsel af fersk kød fra visse afrikanske lande.

(2) Det er kun muligt at importere fersk kød fra Sydafrika fra den del af landet, som EF har anerkendt som officielt fri for mund- og klovesyge.

(3) Den 15. september 2000 bekræftede myndighederne et udbrud af mund- og klovesyge i provinsen KwaZulu-Natal i den sygdomsfri region.

(4) Situationen vil kunne udgøre en fare for EF-bestanden på grund af importen af produkter fra klovbærende dyr.

(5) De sydafrikanske myndigheder har givet tilstrækkelige garantier med hensyn til de foranstaltninger, der er truffet for at føre kontrol med flytning af dyr af modtagelige arter inden for og ud af det smitteramte område, især ved at de har erklæret 16 distrikter rundt om udbruddet i provinsen KwaZulu-Natal for område for bekæmpelse af mund- og klovesyge.

(6) Det sydafrikanske område, hvorfra det er tilladt at importere fersk kød til EF, bør derfor omdefineres.

(7) Derudover bør det præciseres, at det kun er muligt at importere fersk kød fra Namibia fra området syd for de afspærringer, der strækker sig fra Palgrave Point i vest til Gam i øst, som EF har anerkendt som officielt fri for mund- og klovesyge.

(8) Der bør derfor foretages ændringer i beslutning 1999/283/EF.

(9) Denne beslutning skal tages op til fornyet overvejelse på baggrund af udviklingen i sygdomssituationen.

(10) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 1999/283/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. november 2000.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 24 af 30.1.1998, s. 31.

(3) EFT L 110 af 28.4.1999, s. 16.

BILAG

"BILAG I

BESKRIVELSE AF VISSE AFRIKANSKE OMRÅDER, DER ER AFGRÆNSET MED HENBLIK PÅ UDSTEDELSE AF SUNDHEDSCERTIFIKATER

>TABELPOSITION>"
Kommissionens beslutning

af 28. november 2000

om ændring af beslutning 2000/293/EF om finansiel støtte fra Fællesskabet til driften af visse EF-referencelaboratorier, som beskæftiger sig med dyresundhed og levende dyr, for så vidt angår rabies

(meddelt under nummer K(2000) 3583)

(Kun den franske udgave er autentisk)

(2000/781/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 94/370/EF(2), særlig artikel 28, stk. 2, og

ud fra følgende betragtninger:

(1) Fællesskabet yder finansiel støtte til driften af de EF-referencelaboratorier på veterinærområdet, det har udpeget til at udføre visse funktioner og opgaver.

(2) Efter Kommissionens beslutning 2000/293/EF af 6. april 2000 om finansiel støtte fra Fællesskabet til driften af visse EF-referencelaboratorier, som beskæftiger sig med dyresundhed og levende dyr(3) ydes der finansiel støtte til EF-referencelaboratorier, som beskæftiger sig med bekæmpelsen af hestepest, aviær influenza, klassisk svinepest, Newcastle disease, blæreudslæt hos svin, fiskesygdomme, sygdomme hos toskallede bløddyr og vurdering af prøveresultater for avlskvæg.

(3) Rådets beslutning 2000/258/EF af 20. marts 2000 om udpegning af et særligt institut, der skal udarbejde kriterier for standardisering af serologiske tester til kontrol af effektiviteten af rabiesvacciner(4) beskriver de funktioner og opgaver, der skal udføres af laboratoriet under Agence Française de Sécurité Sanitaire des Aliments i Nancy (AFSSA, Nancy), Frankrig.

(4) Fællesskabet yder finansiel støtte til laboratoriet under AFSSA i Nancy.

(5) Af budgetmæssige grunde bør den finansielle støtte fra Fællesskabet ydes for en periode på seks måneder.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Efter artikel 8 i beslutning 2000/293/EF indsættes:

"Artikel 8a

1. Fællesskabet yder finansiel støtte til Frankrig med henblik på de i bilag II til Rådets beslutning 2000/258/EF fastsatte funktioner og opgaver, som skal varetages af laboratoriet under AFSSA i Nancy, Frankrig.

2. Den finansielle støtte fra Fællesskabet fastsættes til højst 40000 EUR for perioden 1. juli til 31. december 2000."

Artikel 2

Denne beslutning er rettet til Frankrig.

Udfærdiget i Bruxelles, den 28. november 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 168 af 2.7.1994, s. 31.

(3) EFT L 95 af 15.4.2000, s. 40.

(4) EFT L 79 af 30.3.2000, s. 40.
Rådets afgørelse

af 20. november 2000

om indgåelse af en brevveksling mellem Det Europæiske Fællesskab og Den Tidligere Jugoslaviske Republik Makedonien om suspension af afsnit II om handel og handelsanliggender i samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien

(2000/778/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, andet afsnit,

under henvisning til forslag fra Kommissionen, og

ud fra følgende betragtninger:

(1) Der blev den 29. april 1997 ved brevveksling undertegnet en samarbejdsaftale mellem Det Europæiske Fællesskab og Den Tidligere Jugoslaviske Republik Makedonien(1), som trådte i kraft den 1. januar 1998.

(2) Rådets forordning (EF) nr. 2007/2000 af 18. september 2000 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces(2) finder ikke anvendelse på import i Fællesskabet af varer med oprindelse i Den Tidligere Jugoslaviske Republik Makedonien, med undtagelse af vin.

(3) Ved Rådets forordning (EF) nr. 2563/2000(3) om ændring af forordning (EF) nr. 2007/2000 indrømmes der Den Tidligere Jugoslaviske Republik Makedonien de samme forbedrede autonome handelspræferencer som i henhold til forordning (EF) nr. 2007/2000, med undtagelse af indrømmelser for vin.

(4) Handelsbestemmelserne og de dermed forbundne bilag i samarbejdsaftalen bør derfor suspenderes, for at de forbedrede autonome handelspræferencer i henhold til forordning (EF) nr. 2007/2000 kan anvendes på Den Tidligere Jugoslaviske Republik Makedonien -

TRUFFET FØLGENDE AFGØRELSE:

Artikel 1

Brevvekslingen mellem Det Europæiske Fællesskab og Den Tidligere Jugoslaviske Republik Makedonien om suspension af afsnit II om handel og handelsanliggender i samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien godkendes herved på Det Europæiske Fællesskabs vegne.

Suspensionen finder anvendelse fra datoen for anvendelsen af Rådets forordning (EF) nr. 2563/2000 om ændring af forordning (EF) nr. 2007/2000.

Teksten til brevvekslingen er knyttet til denne afgørelse.

Artikel 2

Formanden for Rådet bemyndiges til at udpege den person, som er beføjet til at undertegne brevvekslingen med bindende virkning for Fællesskabet.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 20. november 2000.

På Rådets vegne

H. Védrine

Formand

(1) EFT L 348 af 18.12.1997, s. 2.

(2) EFT L 240 af 23.9.2000, s. 1.

(3) EFT L 295 af 23.11.2000, s. 1.
Kommissionens beslutning

af 30. november 2000

om anden ændring af beslutning 2000/284/EF om listen over godkendte sædopsamlingsstationer for indførsel af hingstesæd

(meddelt under nummer K(2000) 3605)

(2000/790/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, i direktiv 90/425/EØF(1), senest ændret ved Kommissionens beslutning 95/176/EF(2), særlig artikel 17, stk. 3, litra b), og

ud fra følgende betragtninger:

(1) Listen over godkendte sædopsamlingsstationer for indførsel af hingstesæd fra tredjelande blev fastsat ved Kommissionens beslutning 2000/284/EF(3), ændret ved beslutning 2000/444/EF(4).

(2) Myndighederne i Amerikas Forenede Stater har officielt meddelt Kommissionen, at de i overensstemmelse med direktiv 92/65/EØF har godkendt 13 yderligere sædopsamlingsstationer. De amerikanske myndigheder ændrede desuden en række oplysninger om en sædopsamlingsstation i bilaget til beslutning 2000/284/EF.

(3) Listen bør ændres på baggrund af de nye oplysninger fra det pågældende tredjeland, og af hensyn til klarheden bør ændringerne fremhæves i bilaget.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 2000/284/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. november 2000.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54.

(2) EFT L 117 af 24.5.1995, s. 23.

(3) EFT L 94 af 14.4.2000, s. 35.

(4) EFT L 179 af 18.7.2000, s. 15.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
Kommissionens beslutning

af 28. november 2000

om ændring af beslutning 93/467/EØF om bemyndigelse af medlemsstaterne til at indrømme undtagelser fra visse bestemmelser i Rådets direktiv 2000/29/EF for uafbarkede kævler af egetræ (Quercus L.) med oprindelse i Canada eller USA

(meddelt under nummer K(2000) 3582)

(2000/780/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet(1), særlig artikel 15, stk. 1,

under henvisning til anmodning fra Tyskland, og

ud fra følgende betragtninger:

(1) I henhold til direktiv 2000/29/EF må uafbarkede kævler af egetræ (Quercus L.) med oprindelse i nordamerikanske lande principielt ikke føres ind i Fællesskabet på grund af risikoen for indslæbning af Ceratocystis fagacearum (Bretz) Hunt. (egens visnesyge).

(2) Kommissionens beslutning 93/467/EØF(2), senest ændret ved beslutning 98/661/EF(3), tillader undtagelser for uafbarkede kævler af egetræ (Quercus L.) med oprindelse i Canada og USA, hvis visse særlige betingelser er opfyldt.

(3) I beslutning 93/467/EØF, som ændret, er det fastsat, at bemyndigelsen udløber den 31. december 2000.

(4) På grundlag af de foreliggende oplysninger bør betingelserne for undtagelsen i ovennævnte beslutning opretholdes.

(5) De forhold, der gør bemyndigelsen berettiget, har ikke ændret sig.

(6) Bemyndigelsen bør derfor forlænges i endnu en begrænset periode.

(7) Kommissionen vil sørge for, at Canada og USA stiller alle de tekniske oplysninger til rådighed, der er nødvendige for fortsat at kontrollere, hvordan de beskyttelsesforanstaltninger, der kræves i henhold til de ovennævnte tekniske betingelser, fungerer.

(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

I beslutning 93/467/EØF foretages følgende ændringer:

1) I artikel 3 ændres "31. december 2000" til "31. december 2002".

2) I bilag I, punkt 7, ændres "98/661/EF" til "2000/780/EF".

Artikel 2

Denne beslutning er rettet til medlemsstaterne.

Udfærdiget i Bruxelles, den 28. november 2000.

På Kommissionens vegne

David Byrne

Medlem af Kommissionen

(1) EFT L 169 af 10.7.2000, s. 1.

(2) EFT L 217 af 27.8.1993, s. 49.

(3) EFT L 329 af 24.11.1998, s. 18.